**Teemu Rautiainen** (s. 13. maaliskuuta 1992 Nurmijärvi) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan vasen laitahyökkääjä. Rautiainen on 169 cm pitkä.

Ura
---

### Seuraura

#### Juniorivuodet

Rautiainen aloitti luistelukoulun Nurmijärven Kurrassa, mutta hän aloitti joukkueessa pelaamisen jo varhain Hämeenlinnan Pallokerhossa. Rautiainen oli kaudella 2007–2008 C-nuorten SM-sarjassa joukkueensa paras maalintekijä kymmenellä osumallaan. Kaudella 2008–2009 hän oli B-nuorten SM-karsinnoissa tehoilla 5+7=12 HPK:n paras pistemies ja syöttäjä ja hän jakoi sisäisen maalipörssin voiton Ville Järveläisen ja Karri Koivun kanssa. Pudotuspeleissä Rautiainen jakoi kolmella osumallaan joukkueen sisäisen maalipörssin voiton Koivun ja Ville-Veikko Eerolan kanssa. Hän voitti kauden päätteeksi B-nuorten SM-hopeaa.

Kaudella 2009–2010 Rautiainen oli tehoilla 17+20=37 HPK:n A-nuorten paras maalintekijä ja toiseksi paras pistemies Mika Erkkilän jälkeen. Hänet valittiin A-nuorten SM-liigan syyskuun kuukauden tulokkaaksi. Rautiainen vahvisti myös HPK:n B-nuoria, jossa hän voitti SM-hopeaa. Kaudella 2010–2011 Rautiainen voitti koko A-nuorten SM-liigan piste- (Kari Jalonen -palkinto) ja maalipörssin (Arto Javanainen -palkinto) tehoilla 35+33=68 sekä tehotilaston (Raimo Helminen -palkinto) lukemalla +40. Hänellä oli pistepörssissä peräti 16 tehopisteen ero joukkuetoveriinsa Ville Järveläiseen ja HIFK:n Markus Granlundiin. Rautiainen jakoi myös sarjan ylivoimamaalipörssin voiton TPS:n Johannes Lehdon kanssa kymmenellä osumallaan sekä voitti voittomaalipörssin yhdeksällä osumallaan. Hänet valittiin A-nuorten SM-liigan joulukuun kuukauden pelaajaksi. Rautiainen valittiin kauden päätteeksi sarjan parhaana pelaajana Teemu Selänne -palkinnolla ja parhaana hyökkääjänä Saku Koivu -palkinnolla sekä valittiin ensimmäiseen tähdistökentälliseen. Hän pelasi myös ensimmäisen ja kauden ainoaksi jääneen SM-liigaottelunsa 19. lokakuuta 2010 Tapparaa vastaan. Rautiainen merkittiin HPK:n kakkosketjuun latvialaisten Kaspars Saulietisin ja Armands Bērziņšin kanssa.

#### SM-liigasopimus Hämeenlinnan Pallokerhoon

Helmikuussa 2011 Rautiainen teki HPK:n kanssa kaksivuotisen SM-liigasopimuksen. Hän pelasi kauden ensimmäiset ottelunsa A-nuorissa, kunnes Rautiainen pelasi kauden 2011–2012 ensimmäisen liigaottelunsa runkosarjan seitsemännellä kierroksella. Loukkaantumisten ja floppihankintojen myötä hän vakiinnutti paikkansa SM-liigassa, jossa Rautiaisen tulokaskausi toi 41 runkosarjaottelussa tehot 4+8=12. Hän teki liigauransa avausmaalin 19. marraskuuta 2011 JYPiä vastaan. Rautiaisen osuma jäi HPK:n 4–1-voittoon päättyneen ottelun voittomaaliksi. Hän sai ottelussa myös syöttöpisteen Marko Luomalan tekemään ylivoimamaaliin. Kevätkaudella Rautiainen vahvisti myös HPK:n A-nuoria, jonka paras maalintekijä hän oli pudotuspeleissä viidellä osumallaan. Rautiainen voitti kauden päätteeksi A-nuorten SM-pronssia.

Kaudella 2012–2013 Rautiainen teki SM-liigassa 50 runkosarjaottelussa tehot 9+7=16 ja viidessä playoff-ottelussa tehot 2+1=3. Hän avasi maalitilinsä pudotuspeleissä heti kahdella osumalla toisessa puolivälieräottelussa 21. maaliskuuta 2013 JYPiä vastaan. Rautiaisen toinen maali jäi HPK:n 3–2-voittoon päättyneen ottelun voittomaaliksi. Hänen otteluunsa mahtui myös 5+20-minuutin ottelurangaistus, jonka Rautiainen sai kolmannessa erässä päähän kohdistuneen taklauksen vuoksi. HPK hävisi ottelusarjan lopulta JYPin edettyä välieriin otteluvoitoin 4–1. Rautiainen pelasi kauden aikana myös kolme ottelua lainalla Mestis-joukkue Heinolan Peliitoissa joulukuussa 2012. Hän teki niissä tehot 4+1=5. Rautiainen vahvisti myös HPK:n A-nuoria kauden viimeiseksi jääneessä neljännessä finaaliottelussa Espoo Bluesia vastaan yhdessä Otto Paajasen kanssa. Hän teki ottelussa kaksi maalia, joista ensimmäinen jäi HPK:n 4–1-voittoon päättyneen ottelun voittomaaliksi, joka ratkaisi joukkueelle A-nuorten Suomen-mestaruuden.

Kausi 2013–2014 Rautiaisella osoittautui varsin ailahtelevaksi. Hänen vastuunsa kuitenkin lisääntyi loppukaudella, kun HPK:n hyökkäyksen jättivät Ville Viitaluoma ja Jere Sallinen. Joukkue onnistui kuitenkin nousemaan pudotuspeleihin voitettuaan runkosarjan kahdeksan viimeistä ottelua. Näistä viidellä viimeisellä kierroksella Rautiainen teki runkosarjan kymmenestä maalistaan viisi. Pudotuspelien ensimmäisellä kierroksella Jokereita vastaan hän teki kahdessa ottelussa tehot 3+1=4. Rautiainen oli myös puolivälierierät huomioiden HPK:n pudotuspelien paras pistemies ja hän jakoi sisäisen maalipörssin voiton Borna Rendulićin kanssa. Ensimmäisen kierroksen ensimmäisessä ottelussa 15. maaliskuuta 2014 vieraissa Jokereita vastaan Rautiainen teki kaksi maalia, joista ensimmäinen jäi HPK:n 1–5-voittoon päättyneen ottelun voittomaaliksi. Hän sai ottelussa myös syöttöpisteen oltuaan kakkossyöttäjänä Antti Bruunin tekemään ylivoimamaaliin. Rautiaisen maaliputki kesti kaikkiaan seitsemän ottelua, kunnes hän joutui sivuun kahdesta ensimmäisestä puolivälieräottelusta. Ottelusarjan ja kauden kahdessa viimeisessä ottelussa Rautiainen jäi ilman tehopisteitä.

#### Tampereen Ilves 2014–2020

Rautiainen siirtyi kaudeksi 2014–2015 kaksivuotisella sopimuksella Tampereen Ilvekseen. Hän oli joukkueen neljänneksi paras pistemies tehoilla 12+17=29. Joulukuussa 2015 Rautiainen teki seuran kanssa kaksivuotisen jatkosopimuksen. Kausi 2015–2016 hänellä päättyi vain 27 ottelun jälkeen leikkaushoitoa vaatineen alaraajavamman vuoksi. Kaudella 2016–2017 Rautiainen oli 15 osumallaan Ilveksen paras maalintekijä ja hän teki runkosarjassa kaikkiaan 27 tehopistettä, vaikka Rautiainen pelasi loukkaantumisten vuoksi vain 35 ottelua. Lokakuussa 2016 hän joutui kahdeksi kuukaudeksi sivuun leikkaushoitoa vaatineen yläraajavamman vuoksi. Rautiainen joutui vielä vuoden 2017 vaihteessa noin viikoksi sivuun.

Kaudella 2017–2018 Rautiainen teki SM-liigan yhden kauden piste-ennätyksensä tehoilla 19+26=45, joilla hän oli Ilveksen toiseksi paras pistemies Sami Sandellin jälkeen. Joulukuussa 2017 Rautiainen teki seuran kanssa 1+1-vuotisen jatkosopimuksen, joka sisältää jälkimmäisestä vuodesta option ulkomaille siirtymisestä. Kaudeksi 2018–2019 hänet nimettiin Ilveksen varakapteeniksi. Rautiainen oli 17 osumallaan joukkueen kolmanneksi paras maalintekijä. Pudotuspeleissä hän oli tehoilla 3+4=7 Ilveksen paras maalintekijä ja Rautiainen jakoi sisäisen pistepörssin voiton Arttu Ruotsalaisen kanssa. Pudotuspelien ensimmäisen kierroksen kolmannessa ottelussa 19. maaliskuuta 2019 Saimaan Palloa vastaan hän teki Ilveksen 4–2-voittoon päättyneen ottelun voittomaalin ylivoimalla ja se ratkaisi Ilvekselle puolivälieräpaikan. Rautiainen sai ottelussa myös syöttöpisteen Eemeli Suomen tekemään maaliin. Jussi Pesonen valitsi hänet ottelun Alumnien tähtien ykköstähdeksi. Kauden jälkeen Rautiainen jätti käyttämättä hänen sopimuksessaan olleen ulkomaanoption ja teki huhtikuussa 2019 vuoden mittaisen jatkosopimuksen Ilveksen kanssa. Kaudella 2019–2020 hän oli joukkueen neljänneksi paras pistemies tehoilla 12+20=32.

#### Siirtyminen Sveitsiin

Rautiainen siirtyi kaudeksi 2020–2021 Sveitsin toiseksi korkeimmalle sarjatasolle Swiss Leaguen GC Küsnacht Lionsiin. Hän nousi kauden aikana kuitenkin sarjatasoa ylemmäs National Leaguen ZSC Lionsiin, jossa Rautiainen pelasi lopulta suurimman osan kaudestaan pelaten 21 runkosarjaottelua tehopistein 6+4=10 ja kuusi playoff-ottelua tehden yhden maalin.

#### Paluu SM-liigaan ja siirtyminen KooKoohon

Kaudeksi 2021–2022 Rautiainen palasi SM-liigaan ja siirtyi 1+1-vuotisella sopimuksella KooKoohon. Joukkuetta valmentaa hänelle Ilveksestä ja HPK:n A-nuorista tuttu Olli Salo. Huhtikuussa 2022 KooKoo käytti Rautiaisen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2022–2023 Rautiainen oli tehoilla 6+24=30 joukkueen paras syöttäjä ja neljänneksi paras pistemies.

#### Paluu HPK:hon

Kaudeksi 2023–2024 Rautiainen palasi kaksivuotisella sopimuksella Hämeenlinnan Pallokerhoon. Hänen alkukautensa osoittautui vaikeaksi, sillä Rautiainen teki kahdeksassa ensimmäisessä ottelussa vain yhden syöttöpisteen, kunnes 4. lokakuuta 2023 vieraissa Turun Palloseuraa vastaan Rautiainen avasi maalitilinsä tehtyään peräti neljä osumaa. Kypärätemppu oli hänen SM-liigauransa ensimmäinen. Rautiaisen ensimmäinen maali hyväksyttiin videotarkistuksen jälkeen, toinen jäi HPK:n 2–5-voittoon päättyneen ottelun voittomaaliksi ja neljäs syntyi ylivoimalla. Marko Mäkinen valitsi hänet ottelun Alumnien tähtien ykköstähdeksi. Rautiainen teki runkosarjan aikana lopulta vain kuusi maalia ja kaikkiaan 21 tehopistettä, joilla hän oli kuitenkin HPK:n kolmanneksi paras pistemies.

### Maajoukkueura

Rautiainen pelasi alle 18-vuotiaiden MM-kilpailuissa vuonna 2010, jolloin hän toimi Suomen kapteenina ja johdatti joukkueen pronssiin. Rautiainen pelasi myös alle 18-vuotiaiden Ivan Hlinkan muistoturnauksessa vuonna 2009. Hän edusti myös Suomen alle 17-vuotiaiden maajoukkuetta ja toimi joukkueensa kapteenina sekä World U-17 Hockey Challengessa että Euroopan nuorten olympiafestivaaleilla vuonna 2009, joista jälkimmäinen turnaus päättyi pronssiin. Rautiainen jakoi neljällä osumallaan Suomen sisäisen maalipörssin voiton Markus Västilän kanssa. Yhteensä hän on pelannut 16 nuorten ja 46 poikien maaottelua. Rautiainen on kuulunut jokaisen juniorimaajoukkueen ikäluokassa joukkueensa kapteenistoon.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | HPK | A-SM | 3 | 0 | 1 | 1 | 0 | 1 | 0 | 0 | 0 | 0 |
| 2009–2010 | HPK | A-SM | 39 | 17 | 20 | 37 | 30 | 4 | 3 | 1 | 4 | 16 |  |  |  |  |  |  | U18 | 5 | 1 | 1 | 2 | 0 |
| 2010–2011 | HPK | A-SM | 41 | 35 | 33 | 68 | 38 | 4 | 1 | 5 | 6 | 2 | Ykköstähdistö |
|  | HPK | SM-liiga | 1 | 0 | 0 | 0 | 0 | – | – | – | – | – |
| 2011–2012 | HPK | A-SM | 11 | 7 | 11 | 18 | 8 | 6 | 5 | 2 | 7 | 4 |
|  | HPK | SM-liiga | 41 | 4 | 8 | 12 | 10 | – | – | – | – | – |
| 2012–2013 | HPK | A-SM | – | – | – | – | – | 1 | 2 | 0 | 2 | 0 |
|  | HPK | SM-liiga | 50 | 9 | 7 | 16 | 20 | 5 | 2 | 1 | 3 | 25 |
|  | Peliitat | Mestis | 3 | 4 | 1 | 5 | 2 | – | – | – | – | – |
| 2013–2014 | HPK | SM-liiga | 50 | 10 | 8 | 18 | 8 | 4 | 3 | 1 | 4 | 0 |
| 2014–2015 | Ilves | SM-liiga | 55 | 12 | 17 | 29 | 43 | 2 | 0 | 0 | 0 | 4 |
| 2015–2016 | Ilves | SM-liiga | 27 | 3 | 8 | 11 | 6 | – | – | – | – | – |
| 2016–2017 | Ilves | SM-liiga | 35 | 15 | 12 | 27 | 12 | 10 | 1 | 3 | 4 | 4 |
| 2017–2018 | Ilves | SM-liiga | 58 | 19 | 26 | 45 | 16 | – | – | – | – | – |
| 2018–2019 | Ilves **(A)** | SM-liiga | 57 | 17 | 17 | 34 | 22 | 7 | 3 | 4 | 7 | 4 |
| 2019–2020 | Ilves **(A)** | SM-liiga | 55 | 12 | 20 | 32 | 8 | – | – | – | – | – |
| 2020–2021 | GC Küsnacht Lions | SL | 13 | 5 | 6 | 11 | 0 | 3 | 3 | 1 | 4 | 0 |
|  | ZSC Lions | NL | 21 | 4 | 6 | 10 | 2 | 6 | 1 | 0 | 1 | 0 |
| 2021–2022 | KooKoo | SM-liiga | 45 | 9 | 7 | 16 | 6 | 10 | 1 | 4 | 5 | 0 |
| 2022–2023 | KooKoo | SM-liiga | 58 | 6 | 24 | 30 | 10 | 7 | 1 | 2 | 3 | 2 |
| 2023–2024 | HPK | SM-liiga | 60 | 6 | 15 | 21 | 22 | – | – | – | – | – |
| 13 kautta | yhteensä | SM-liiga | 592 | 122 | 169 | 291 | 183 | 45 | 11 | 15 | 26 | 39 |
| 1 kausi | yhteensä | NL | 21 | 4 | 6 | 10 | 2 | 6 | 1 | 0 | 1 | 0 |
| 1 kausi | yhteensä | SL | 13 | 5 | 6 | 11 | 0 | 3 | 3 | 1 | 4 | 0 |

Palkinnot
---------

### A-nuorten SM-liiga

* Teemu Selänne -palkinto (2011, liigan paras pelaaja)
* Saku Koivu -palkinto (2011, liigan paras hyökkääjä)
* Kari Jalonen -palkinto (2011, liigan paras pistemies)
* Arto Javanainen -palkinto (2011, liigan paras maalintekijä)
* Raimo Helminen -palkinto (2011, liigan tehopelaaja)

Lähteet
-------

* Teemu Rautiainen The Internet Hockey Databasessa (englanniksi)
* Teemu Rautiainen Eurohockey-sivustolla (englanniksi)
* Teemu Rautiainen *Elite Prospects*. Everysport Media Group AB.  (englanniksi)

### Viitteet

1. ↑  Suonsyrjä, Vesa: Loukkaantumiset selättänyt Teemu Rautiainen kauteen kovin odotuksin *ilveshistoria.com*.  2.9.2016. Ilves-Hockey Oy. Viitattu 8.7.2020.
2. ↑  Suonsyrjä, Vesa: Paikallisotteluiden kolmas näytös – Teemu Rautiainen luottaa Ilvekseen *ilves.com*.  14.11.2019. Ilves-Hockey Oy. Viitattu 8.7.2020.
3. ↑  Tilastot - Teemu Rautiainen - Kausi 2022-2023 *liiga.fi*. Jääkiekon SM-liiga Oy. Viitattu 8.7.2020.
4. 1 2 3 4 5 6 7  Teemu Rautiainen *Elite Prospects*. Everysport Media Group AB.  (englanniksi) Viitattu 5.2.2012.
5. 1 2  Peltonen, Miika: Tulevaisuus elää hetkessä *Jatkoaika.com*.  18.12.2011. Jatkoaika r.y. Viitattu 8.7.2020.
6. ↑  Elite Prospects - HPK U16 *eliteprospects.com*. Everysport Media Group AB. Viitattu 8.7.2020. (englanniksi)
7. ↑  Elite Prospects - HPK U18 *eliteprospects.com*. Everysport Media Group AB. Viitattu 8.7.2020. (englanniksi)
8. ↑  Elite Prospects - HPK U20 *eliteprospects.com*. Everysport Media Group AB. Viitattu 8.7.2020. (englanniksi)
9. ↑  Elite Prospects - U20 SM-liiga Stats 2010-2011 *eliteprospects.com*. Everysport Media Group AB. Viitattu 8.7.2020. (englanniksi)
10. ↑  Elite Prospects - Award - U20 SM-sarja Most Powerplay Goals *eliteprospects.com*. Everysport Media Group AB. Viitattu 8.7.2020. (englanniksi)
11. ↑  HPK liihotteli neljänteen peräkkäiseen voittoon *MTVuutiset.fi*.  19.10.2010. Telia Company AB. Viitattu 8.7.2020.
12. ↑  Tuulola jatkaa HPK:ssa *Jatkoaika.com*.  11.2.2011. Jatkoaika r.y. Viitattu 8.7.2020.
13. ↑  Heino, Ville: Rautiainen teki odotetun debyyttinsä *Jatkoaika.com*.  1.10.2011. Jatkoaika r.y. Viitattu 8.7.2020.
14. ↑  Poskiparta, Aki: HPK:n nuorukainen nujersi JYPin *Jatkoaika.com*.  19.11.2011. Jatkoaika r.y. Viitattu 8.7.2020.
15. ↑  Elite Prospects - HPK U20 *eliteprospects.com*. Everysport Media Group AB. Viitattu 8.7.2020. (englanniksi)
16. ↑  Kivistö, Tero: Pallokerho tasoitti otteluvoitot *Jatkoaika.com*.  21.3.2013. Jatkoaika r.y. Viitattu 8.7.2020.
17. ↑  Peliitoille kaksi HPK-lainaa *Jatkoaika.com*.  11.12.2012. Jatkoaika r.y. Viitattu 8.7.2020.
18. ↑  Seppä, Lassi: HPK:n nuorille mestaruus *Jatkoaika.com*.  1.4.2013. Jatkoaika r.y. Viitattu 8.7.2020.
19. ↑  Mennander, Pasi: Nuorten SM-liigan mestari 2013: HPK! *leijonat.fi*.  1.4.2013. Suomen Jääkiekkoliitto – Finlands Ishockeyförbund ry. Viitattu 8.7.2020.
20. 1 2  Seppä, Lassi: Teemu Rautiainen jatkaa uraansa Sveitsin toiseksi korkeimmalla sarjatasolla *Jatkoaika.com*.  8.7.2020. Jatkoaika r.y. Viitattu 8.7.2020.
21. ↑  Elite Prospects - HPK *eliteprospects.com*. Everysport Media Group AB. Viitattu 8.7.2020. (englanniksi)
22. ↑  Vihreäsaari, Riku: Viiden tähden HPK selätti Jokerit *Jatkoaika.com*.  15.3.2014. Jatkoaika r.y. Viitattu 8.7.2020.
23. ↑  Mankila, Pekka: Kärpät ja HPK aloittavat puolivälieräurakkansa *Jatkoaika.com*.  21.3.2014. Jatkoaika r.y. Viitattu 8.7.2020.
24. ↑  Onnela, Janne: Pallokerhon viimeinen oljenkorsi *Jatkoaika.com*.  24.3.2014. Jatkoaika r.y. Viitattu 8.7.2020.
25. ↑  Ilves julkaisi tulevan kauden sopimuksiaan − Tuokkolalle lisävuosi *Jatkoaika.com*.  24.4.2014. Jatkoaika r.y. Viitattu 8.7.2020.
26. ↑  Elite Prospects - Ilves *eliteprospects.com*. Everysport Media Group AB. Viitattu 8.7.2020. (englanniksi)
27. ↑  Ilveksen Tyrväinen suuntaa Ruotsiin - Laakso ja Rautiainen jatkavat *Jatkoaika.com*.  13.1.2016. Jatkoaika r.y. Viitattu 8.7.2020.
28. ↑  Ilveksen hyökkääjäkaksikon kausi ohi *Jatkoaika.com*.  13.1.2016. Jatkoaika r.y. Viitattu 8.7.2020.
29. ↑  Elite Prospects - Ilves *eliteprospects.com*. Everysport Media Group AB. Viitattu 8.7.2020. (englanniksi)
30. ↑  Ilvekselle helpotusta Ulkojäille − Rautiainen palaa kokoonpanoon *Jatkoaika.com*.  13.12.2016. Jatkoaika r.y. Viitattu 8.7.2020.
31. ↑  Ilvekselle lisää takaiskuja − Teemu Rautiainen pitkään sivussa *Jatkoaika.com*.  14.10.2016. Jatkoaika r.y. Viitattu 8.7.2020.
32. ↑  Ilveksen Sointu ja Rautiainen sairastuvalle *Jatkoaika.com*.  29.12.2016. Jatkoaika r.y. Viitattu 8.7.2020.
33. ↑  Elite Prospects - Ilves *eliteprospects.com*. Everysport Media Group AB. Viitattu 8.7.2020. (englanniksi)
34. ↑  Teemu Rautiaiselle ja Arttu Ruotsalaiselle jatkosopimukset *ilves.com*.  20.12.2017. Ilves-Hockey Oy. Viitattu 8.7.2020.
35. ↑  Seppä, Lassi: Eemeli Suomi jatkaa Ilveksen kapteenina − tuoreelle Suomen mestarille A-kirjain rintaan *Jatkoaika.com*.  5.8.2020. Jatkoaika r.y. Viitattu 8.7.2020.
36. ↑  Elite Prospects - Ilves *eliteprospects.com*. Everysport Media Group AB. Viitattu 8.7.2020. (englanniksi)
37. ↑  Ilves - Saipa, 19.3.2019 *liiga.fi*.  19.3.2019. Jääkiekon SM-liiga Oy. Viitattu 8.7.2020.
38. ↑  Seppä, Lassi: Kolppanen, Maalahti ja lupaavia nuoria Ilvekseen − Rautiainenkin jää Tampereelle *Jatkoaika.com*.  3.4.2019. Jatkoaika r.y. Viitattu 8.7.2020.
39. ↑  Elite Prospects - Ilves *eliteprospects.com*. Everysport Media Group AB. Viitattu 8.7.2020. (englanniksi)
40. ↑  Kujansuu, Valtteri: Haastattelussa ex-Tre kronor -luotsin valmennuksessa pelaava Teemu Rautiainen *funtampere.fi*.  26.4.2021. Radio SUN Oy.  Arkistoitu 14.7.2021. Viitattu 14.7.2021.
41. ↑  KooKoon hyökkäykseen kolme pelaajaa lisää − Ilveksessä aiemmin tehoillut Rautiainen palaa Sveitsistä kotimaahan *Jatkoaika.com*.  9.5.2021. Jatkoaika r.y. Viitattu 14.7.2021.
42. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
43. ↑  Elite Prospects - KooKoo *eliteprospects.com*. Everysport Media Group AB. Viitattu 6.5.2023. (englanniksi)
44. ↑  Nikulin, Antti: Teemu Rautiainen palaa kotiin – taiturille kahden vuoden sopimus HPK:hon *Jatkoaika.com*.  16.5.2023. Jatkoaika r.y. Viitattu 16.5.2023.
45. ↑  Savonen, Ilari: SM-liigassa hämmästyttävä maalinäytös – neljän osuman Teemu Rautiainen: "Pölijä päivä!" *MTVuutiset.fi*.  4.10.2023. Telia Company AB. Viitattu 4.10.2023.
46. ↑  TPS - HPK, 4.10.2023 *liiga.fi*.  4.10.2023. Jääkiekon SM-liiga Oy. Viitattu 4.10.2023.
47. ↑  Elite Prospects - HPK *eliteprospects.com*. Everysport Media Group AB. Viitattu 17.3.2024. (englanniksi)
48. ↑  2009 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 8.7.2020. (slovakiksi)
49. ↑  Elite Prospects - Finland U17 *eliteprospects.com*. Everysport Media Group AB. Viitattu 8.7.2020. (englanniksi)

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen